
Z A P I S N I K

4. (četvrte) sjednice Vijeća Gradske četvrti Novi Zagreb - istok,

održane u ponedjeljak, 27. rujna 2021.

Sjednica se održava u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 19,00  sati.

Nazočni članovi Vijeća Gradske četvrti Novi Zagreb - istok: Tonko Bogovac, Branka Čižmešija, Marko Dvorski, Olgica Gavrilović, Sandra Kapetanović Bitići, Svjetlana Lugar, Iskra Mandarić, Kristijan Cindrić, Davor Matković, Matej Mišić, Vanja Mojzeš, Ružica Palijan, Zvonimir Rukavina, Vjeran Šarić, Jadranka Šlipogor, Tihomir Vedriš, Andrej Vidatić, Milivoj Vrban i Alena Rosandić – Vujnović. 
OSTALI NAZOČNI:
· Mario Hrgović, pomoćnik pročelnice Gradskog ureda za mjesnu samoupravu

· Marsela Alić, predsjednica Vijeća Mjesnog odbora Veliko Polje


Sjednicu otvara Tonko Bogovac, predsjednik Vijeća Gradske četvrti Novi Zagreb - istok i pozdravlja sve nazočne.

Predsjednik konstatira da je na sjednici nazočno 19 od 19 članova Vijeća, čime su stečeni uvjeti za raspravu i pravovaljano odlučivanje.

USVAJANJE ZAPISNIKA

Prije utvrđivanja dnevnog reda, predsjednik otvara raspravu o zapisniku 3. sjednice Vijeća Gradske četvrti Novi Zagreb - istok. 
Budući da nema primjedbi na zapisnik, Vijeće Gradske četvrti Novi Zagreb – istok jednoglasno  (19 „za“) usvaja zapisnik s 3. sjednice vijeća.

USVAJANJE DNEVNOG REDA

Zatim otvara raspravu o prijedlogu dnevnog reda.

Nakon rasprave, članovi Vijeća jednoglasno (19 „za“) prihvaćaju dopunu dnevnog reda točkama: 
13. Prijedlog zaključka o podršci inicijativi za promjenu voznog reda linije 222, donosi se 
14. Zaključak o davanju mišljenja na prijedlog o oslikavanju građevnih elemenata na platou Mamutice, donosi se.
Nakon rasprave, Vijeće Gradske četvrti Novi Zagreb - istok jednoglasno (19 „za“) donosi sljedeći

DNEVNI RED

1. Zaključak o imenovanju predstavnika u Savjet za zdravlje, donosi se

2. Zaključak o davanju mišljenja na Nacrt prijedloga Odluke o izmjenama i dopunama Odluke o nerazvrstanim cestama, donosi se
3. Zaključak o davanju mišljenja na Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu  pokretnih naprava i privremenih građevina, donosi se

4. K. č. 412/1, 412/2, 412/3, 412/4, sve k.o. Zaprudski otok- raspisivanje natječaja – očitovanje, donosi se

5. Altus projekti d.o.o. k.č.br. 334/9 k.o. Zaprudski otok, očitovanje o mogućnosti raspolaganja, donosi se

6. Zaključak o usklađivanju UPU-a mjesta Veliko Polje s prostorno planskom dokumentacijom grada Velika Gorica, donosi se

7. Zaključak o formiranju nove građevinske čestice, donosi se

8. Zaključak o dodjeli prostora u Zagrebu, Ulica svetog Mateja 93, veličine 47 m2 vlasništvo Grada Zagreba na korištenje za potrebe mjesne samouprave, donosi se

9. Zaključak o statusu k.č. 1409/1, k.č. 1409/2 i k.č. 1409/3, sve k.o. Zaprudski otok, Dugave, donosi se

10. Zaključak o davanju mišljenja na Prijedlog izmjena i dopuna Programa održavanja javnih prometnih površina, građevina i uređenja javne namjene, javne rasvjete te izvanrednog održavanja nerazvrstanih cesta na području Grada Zagreba u 2021., donosi se
11. Zaključak o davanju mišljenja na Prijedlog izmjena Programa građenja komunalne infrastrukture na području Grada Zagreba u 2021, donosi se
12. Zaključak o davanju mišljenja na Prijedlog odluke o izmjenama i dopunama Proračuna Grada Zagreba za 2021., prijedloge izmjena i dopuna programa javnih potreba po djelatnostima i izmjene programa radova, donosi se
13. Prijedlog zaključka o podršci inicijativi za promjenu voznog reda linije 222, donosi se
14. Zaključak o davanju mišljenja na prijedlog o oslikavanju građevnih elemenata na platou Mamutice, donosi se
15. Pitanja, prijedlozi i obavijesti.






Ad 1. Zaključak o imenovanju predstavnika u Savjet za zdravlje, donosi se

Izvjestitelj:  Tonko Bogovac.

Nakon rasprave, članovi Vijeća su glasovali te većinom glasova ( 17 „za“ i 2 „suzdržana“ ) donijeli

Z A K L J U Č A K

o imenovanju predstavnika u Savjet za zdravlje

1. Vijeće Gradske četvrti Novi Zagreb – istok imenuje predstavnika u Savjet za zdravlje:

· Kristijan Cindrić, Vijenac Frane Gotovca br. 4, 095/594-9381, e.mail: kcindric@gmail.com.

2. Ovaj Zaključak dostavlja se Gradskom uredu za zdravstvo i Gradskom uredu za mjesnu samoupravu.

Ad 2. Zaključak o davanju mišljenja na Nacrt prijedloga Odluke o izmjenama i dopunama Odluke o nerazvrstanim cestama, donosi se
Izvjestitelj:  Tonko Bogovac.

Nakon rasprave, članovi Vijeća su glasovali te jednoglasno  ( 19 „za“ ) donijeli

Z A K L J U Č A K

 o davanju mišljenja na Nacrt prijedloga Odluke o izmjenama i dopunama Odluke o nerazvrstanim cestama

1. Vijeće Gradske četvrti Novi Zagreb – istok daje pozitivno mišljenje na Nacrt prijedloga Odluke o izmjenama i dopunama Odluke o nerazvrstanim cestama.

2. Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za pravne i financijske poslove i Gradskom uredu za mjesnu samoupravu.

Ad 3. Zaključak o davanju mišljenja na Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu  pokretnih naprava i privremenih građevina, donosi se

Izvjestitelj:  Tonko Bogovac.

/Član Vijeća Matej Mišić izašao u 19.35/
Nakon rasprave, članovi Vijeća su glasovali te jednoglasno ( 18 „za“ ) donijeli

Z A K L J U Č A K

 o davanju mišljenja na Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina

1. Vijeće Gradske četvrti Novi Zagreb – istok daje pozitivno mišljenje na Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina.

2. Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za pravne i financijske poslove i Gradskom uredu za mjesnu samoupravu.

Ad 4. K. č. 412/1, 412/2, 412/3, 412/4, sve k.o. Zaprudski otok- raspisivanje natječaja – očitovanje, donosi se

Izvjestitelj:  Tonko Bogovac.

Nakon rasprave, članovi Vijeća su glasovali te većinom glasova ( 18 „za“ i 1 „suzdržan“) donijeli

Z A K L J U Č A K

o k.č. 412/1, 412/2, 412/3 i 412/4, sve k.o. Zaprudski otok – raspisivanje javnog natječaja

1. Vijeće Gradske četvrti Novi Zagreb – istok nije suglasno s raspolaganjem predmetnim zemljištem raspisivanjem javnog natječaja za prodaju zemljišta označenog kao k.č. 412/1, 412/2, 412/3 i 412/4, sve k.o. Zaprudski otok, koje u zemljišnoj knjizi odgovara z.k.č. 412/1, 412/2. 412/3 i 412/4, sve k.o. Zaprudski otok.

2. Ovaj Zaključak dostavlja se Gradskom uredu za upravljanje imovinom Grada, Sektoru za pravne poslove i Odjelu za pravne poslove i Gradskom uredu za mjesnu samoupravu.
Ad 5. Altus projekti d.o.o. k.č.br. 334/9 k.o. Zaprudski otok, očitovanje o mogućnosti raspolaganja, donosi se

Izvjestitelj:  Tonko Bogovac.

Nakon rasprave, članovi Vijeća su glasovali te većinom glasova ( 18 „za“ i 1 „suzdržan“ ) donijeli

Z A K L J U Č A K

o zahtjevu Altus projekti d.o.o. k.č.br. 334/9 k.o. Zaprudski otok

1. Vijeće Gradske četvrti Novi Zagreb – istok daje negativno mišljenje na zahtjev Altus projekti d.o.o. za izgradnju stambeno-poslovne zgrade u Zagrebu, Ulica Ksenije Kantoci/Ulica Vjenceslava Richtera na građevnoj čestici  koja se predlaže formirati od cijele  k.č.br. 334/9  k.o. Zaprudski otok, a sukladno idejnom projektu, ZOP: 4-2021, TD: 14-2021, izrađenom u lipnju 2021., po ovlaštenom projektantu Samiru Štrkonjiću, dipl.ing.arh. za društvo Faber d.o.o. iz Zagreba, Julija Knifera 2.

2. Ovaj Zaključak dostavlja se Gradskom uredu za upravljanje imovinom Grada, Odjelu za zemljište i poslove zakupa i Gradskom uredu za mjesnu samoupravu.
Ad 6. Zaključak o usklađivanju UPU-a mjesta Veliko Polje s prostorno planskom dokumentacijom grada Velika Gorica, donosi se
Izvjestitelj:  Tonko Bogovac.
Nakon rasprave, članovi Vijeća su glasovali te jednoglasno ( 19 „za“ ) donijeli

Z A K L J U Č A K

o davanju mišljenja na usklađivanje UPU-a mjesta Veliko Polje s prostorno planskom dokumentacijom grada Velika Gorica


1. Vijeće Gradske četvrti Novi Zagreb – istok smatra da je prijedlog Vijeća Mjesnog odbora Veliko Polje potrebno nadopuniti detaljnijom informacijom o razlikama prostorno planske dokumentacije Velikog Polja i Grada Velike Gorice koje je potrebno uskladiti.

            2. Ovaj će zaključak biti upućen Vijeću Mjesnog odbora Veliko Polje.

Ad 7. Zaključak o formiranju nove građevinske čestice, donosi se

Izvjestitelj:  Tonko Bogovac.

Nakon rasprave, članovi Vijeća su glasovali te jednoglasno ( 19 „za“ ) donijeli

Z A K L J U Č A K

o pokretanju postupka radi utvrđivanja nove građevinske čestice za građevinu u Zagrebu, Buzinska cesta 20


1. Vijeće Gradske četvrti Novi Zagreb – istok daje pozitivno mišljenje o pokretanju postupka radi utvrđivanja nove građevinske čestice za građevinu u Zagrebu, Buzinska cesta 20.

            2. Ovaj će zaključak biti upućen Gradskom uredu za upravljanje imovinom Grada i Gradskom uredu za mjesnu samoupravu.

Ad 8. Zaključak o dodjeli prostora u Zagrebu, Ulica svetog Mateja 93, veličine 47 m2 vlasništvo Grada Zagreba na korištenje za potrebe mjesne samouprave, donosi se

Izvjestitelj:  Tonko Bogovac.

Nakon rasprave, članovi Vijeća su glasovali te jednoglasno ( 19 „za“ ) donijeli

Z A K L J U Č A K

o dodjeli prostora u Zagrebu, Ulica svetog Mateja 93 vlasništvo Grada Zagreba na korištenje za potrebe mjesne samouprave


1. Vijeće Gradske četvrti Novi Zagreb – istok daje pozitivno mišljenje da se dodjeli prostora u Zagrebu, Ulica svetog Mateja 93, veličine 47 m2 vlasništvo Grada Zagreba na korištenje za potrebe mjesne samouprave.

            2. Ovaj će zaključak biti upućen Gradskom uredu za mjesnu samoupravu.

Ad 9. Zaključak o statusu k.č. 1409/1, k.č. 1409/2 i k.č. 1409/3, sve k.o. Zaprudski otok, Dugave, donosi se

Izvjestitelj:  Tonko Bogovac.

Nakon rasprave, članovi Vijeća su glasovali te jednoglasno ( 19 „za“ ) donijeli

Z A K L J U Č A K

o statusu k.č. 1409/1, k.č. 1409/2 i k.č. 1409/3, sve k.o. Zaprudski otok, Dugave

1. Vijeće Gradske četvrti Novi Zagreb – istok ponovno je pokrenulo raspravu o statusu čestice k.č. 1409/1, k.č. 1409/2 i k.č. 1409/3, sve k.o. Zaprudski otok, Dugave. Još 2012. Grad Zagreb je pokrenuo Općinskim građanskim sudom u Zagrebu tužbu radi utvrđenja prava vlasništva na nekretninama označenim kao z.k.č. 1409/1, z.k.č. 1409/2 i z.k.č. 1409/3, sve k.o. Zaprudski otok, međutim prema dopisu Gradskog ureda za imovinsko-pravne poslove i imovinu Grada, Klasa: 944-03/19-002/19, Urbroj: 1251-14-24/02-19, od 19. ožujka 2019., predmet za utvrđivanje prava vlasništva još nije okončan.

2. Zbog neriješenog imovinsko-pravno statusa Podružnica Zrinjevac predmetne čestice ne održava pa su iste zarasle u korovište te ograda koja je sagrađena predstavlja opasnost za prolaznike jer je podignuta na način da je u betonirano postolje postavljena armaturna žica, koja je u međuvremenu zarasla i zahrđala, nakrivila se i/ili je mjestimice probijena. Također, neuređena je i pješačka stazica kroz zelenu površinu te je ona samo na početku prema autobusnoj stanici asfaltirana, dok je u drugom dijelu makadam. Zbog raslinja i neuređenosti slabije je i vidljiva rasvjeta sa postojećih električnih stupova.

3. Vijeće Gradske četvrti Novi Zagreb – istok traži žurno očitovanje od Gradskog ureda za imovinsko-pravne poslove o statusu i postupcima vezanim uz predmetne čestice.

4. Ovaj će zaključak biti upućen Gradskom uredu za imovinsko-pravne poslove.

Ad 10. Zaključak o davanju mišljenja na Prijedlog izmjena i dopuna Programa održavanja javnih prometnih površina, građevina i uređenja javne namjene, javne rasvjete te izvanrednog održavanja nerazvrstanih cesta na području Grada Zagreba u 2021., donosi se
Izvjestitelj:  Tonko Bogovac.

Nakon rasprave, članovi Vijeća su glasovali te većinom glasova ( 17 „za“, 2 „suzdržana“ ) donijeli

Z A K L J U Č A K

 o davanju mišljenja na Prijedlog izmjena i dopuna Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2021.

1. Vijeće Gradske četvrti Novi Zagreb – istok daje pozitivno mišljenje na Prijedlog izmjena i dopuna Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2021.

2. Ovaj će zaključak biti upućen Stručnoj službi gradonačelnika.

Ad 11. Zaključak o davanju mišljenja na Prijedlog izmjena Programa građenja komunalne infrastrukture na području Grada Zagreba u 2021, donosi se
Izvjestitelj:  Tonko Bogovac.

Potpredsjednica Vijeća Svjetlana Lugar predlaže dodatak ovom Prijedlogu zaključka o davanju mišljenja na Prijedlog izmjena Programa građenja komunalne infrastrukture na području Grada Zagreba u 2021. i to kako slijedi: 
„Dodatak u Zaključku uz točku 11. , Prijedlog izmjena Programa građenja komunalne infrastrukture na području Grada Zagreba u 2021., a odnosi se na:

· raskrižje Sajmišne ceste i Ulice Karla Metikoša

· čvor Ranžirni kolodvor, prometno povezivanje Buzina i Velikog Polja; jugoistočni ulaz u Grad

Ova dva prometna rješenja, važna za našu Gradsku četvrt, odgađaju se zbog nedostatka financijskih sredstava.

Vijeće prihvaća odgovorno tu odluku, ali u narednom periodu traži da se ove dvije akcije vrate kao prioriteti zbog sigurnosti kretanja stanovnika. Stanovnici novog naselja Ulice Karla Metikoša svoje kvartovske potrebe ostvaruju u susjednom naselju Zapruđe, također školska djeca učenici su Osnovne škole Zapruđe, kao i polaznici vrtića u istom mjesnom odboru.

Čvor Ranžirni, koji će osim što će spajati prometnu vezu između Buzina i Velikog Polja, ujedno je i južni ulaz kroz našu četvrt dalje prema centru grada. Također želimo da se ubilježi kao prioritet kad se stvore uvjeti za to. 

Sajmišna cesta bez ova dva prometna rješenja neće biti funkcionalna  niti sigurna prije svega za pješake, jer svakim danom na sebe preuzima sve veći promet motornih vozila.“

Član Vijeća Milivoj Vrban ističe u ime HDZ-a da su protiv toga jer smatraju da se radi o vrlo bitnim objektima za sigurnost u prometu i traže da se iznađu sredstva da se ti projekti realiziraju.
Članica Vijeća Sandra Kapetanović Bitići ističe kako živi u Ulici Karla Metikoša te navodi da se u tim POS-ovim zgrada nalaze pretežno mlade obitelji te je upravo stoga bitno da se navedeno raskrižje uredi. Navodi problem sigurnosti odlaska djece u Osnovnu školu u Zapruđu. Ne može ništa biti veći prioritet od toga te se moraju iznaći sredstva za navedeno.
Član Vijeća Zvonimir Rukavina ističe da nisu dali niti okvirni rok kada bi se to moglo izgraditi. Slaže se sa iznesenim od članice Vijeća Sandre Kapetanović Bitići.
Član Vijeća Matej Mišić ističe da su pojedine komunalne akcije zaustavljene zbog financijske situacije u kojoj se Grad nalazi. Navodi da su se prethodnih godina prebacivale komunalne akcije u narednu godinu te sa tim nitko nije bio zadovoljan. Ovo o čemu je članica Vijeća Sandra Kapetanović Bitići govori, apsolutno se slaže te to mora biti prioritet bez obzira na postojeće stanje i opravdanja zbog bivše vlasti.
Članica Vijeća Alena Rosandić – Vujnović ispravlja člana Vijeća Mateja Mišića obzirom da se ne radi o komunalnim akcijama već o komunalnoj infrastrukturi. Navodi da to nije realno da se ove godine napravi. 
Članica Vijeća Branka Čižmešija ističe da ako je nešto važno za sigurnost da se isto ne smije zaustavljati te da se navede neki okvirni rok izvršenja ukoliko je to moguće.

Nakon rasprave, članovi Vijeća su glasovali o Dodataku gđe. Svjetlane Lugar Zaključku uz točku 11 te većinom glasova ( 13 „za“, 3 „protiv“ i 3 „suzdržana“ ) donijeli sljedeće:
„Vijeće prihvaća odgovorno tu odluku, ali u narednom periodu traži da se ove dvije akcije vrate kao prioriteti zbog sigurnosti kretanja stanovnika:

· raskrižje Sajmišne ceste i Ulice Karla Metikoša

· čvor Ranžirni kolodvor

Stanovnici ulice Karla Metikoša svoje kvartovske potrebe ostvaruju u susjednom naselju Zapruđe, također školska djeca učenici su Osnovne škole Zapruđe, kao i polaznici vrtića u istom mjesnom odboru. Križanje Sajmišne ceste i ulice Karla Metikoša povezuje Zapruđe i stanovnike ulice Karla Metikoša i bez ovog prometnog rješenja sigurnost pješaka ne može biti zagarantirana jer se svakim danom povećava promet motornih vozila.

Čvor Ranžirni kolodvor je južni ulaz kroz našu četvrt dalje prema centru grada te također želimo da se ubilježi kao prioritet kad se stvore uvjeti za to.“ 

Nakon prihvaćanja Dodatka Zaključku ove točke dnevnog reda, članovi Vijeća su glasovali te većinom glasova ( 12 „za“, 4 „protiv“ i 3 „suzdržana“ ) donijeli konačan
Z A K L J U Č A K

 o davanju mišljenja na Prijedlog izmjena Programa građenja komunalne infrastrukture na području Grada Zagreba u 2021.

1. Vijeće Gradske četvrti Novi Zagreb – istok daje pozitivno mišljenje na Prijedlog izmjena Programa građenja komunalne infrastrukture na području Grada Zagreba u 2021.

2. Vijeće prihvaća odgovorno tu odluku, ali u narednom periodu traži da se ove dvije akcije vrate kao prioriteti zbog sigurnosti kretanja stanovnika:

· raskrižje Sajmišne ceste i Ulice Karla Metikoša

· čvor Ranžirni kolodvor

Stanovnici ulice Karla Metikoša svoje kvartovske potrebe ostvaruju u susjednom naselju Zapruđe, također školska djeca učenici su Osnovne škole Zapruđe, kao i polaznici vrtića u istom mjesnom odboru. Križanje Sajmišne ceste i ulice Karla Metikoša povezuje Zapruđe i stanovnike ulice Karla Metikoša i bez ovog prometnog rješenja sigurnost pješaka ne može biti zagarantirana jer se svakim danom povećava promet motornih vozila.

Čvor Ranžirni kolodvor je južni ulaz kroz našu četvrt dalje prema centru grada te također želimo da se ubilježi kao prioritet kad se stvore uvjeti za to. 

3. Ovaj će zaključak biti upućen Stručnoj službi gradonačelnika.

Ad 12. Zaključak o davanju mišljenja na Prijedlog odluke o izmjenama i dopunama Proračuna Grada Zagreba za 2021., prijedloge izmjena i dopuna programa javnih potreba po djelatnostima i izmjene programa radova, donosi se
Izvjestitelj:  Tonko Bogovac.

Nakon rasprave, članovi Vijeća su glasovali te većinom glasova ( 13 „za“, 2 „protiv“ i 4 „suzdržana“ ) donijeli

Z A K L J U Č A K

 o davanju mišljenja na Prijedlog odluke o izmjenama i dopunama Proračuna Grada Zagreba za 2021., prijedloge izmjena i dopuna programa javnih potreba po djelatnostima i izmjene programa radova

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o izmjenama i dopunama Proračuna Grada Zagreba za 2021., prijedloge izmjena i dopuna programa javnih potreba po djelatnostima i izmjene programa radova.

2. Ovaj će zaključak biti upućen Stručnoj službi gradonačelnika.

Ad 13. Prijedlog zaključka o podršci inicijativi za promjenu voznog reda linije 222, donosi se

Izvjestitelj:  Tonko Bogovac.

Nakon rasprave, članovi Vijeća su glasovali te jednoglasno ( 19 „za“ ) donijeli

Z A K L J U Č A K

o podršci inicijativi za promjenu voznog reda linije 222


1. Vijeće Gradske četvrti Novi Zagreb – istok podržava inicijativu za povećanja učestalosti voznog reda ZET-ove autobusne linije 222 kako bi se ostvarila cjelodnevna dostupnost linije i povećanje frekvencije polazaka, a s ciljem da se ostvari bolja prometna povezanost na potezu od Remetinca do Žitnjaka, smanje automobilske prometne gužve, buka i zagađenje zraka te poboljša prometna sigurnost kao i poveća mobilnost građana bez automobila.

            2. Ovaj će zaključak biti upućen Zagrebačkom električnom tramvaju d.o.o. i gradskom uredu nadležnom za planiranje i organizaciju javnog gradskog prijevoda da provede potrebne konzultacije i mjere za realizaciju ove inicijative u što kraćem roku.

Ad 14. Zaključak o davanju mišljenja na prijedlog o oslikavanju građevnih elemenata na platou Mamutice, donosi se
Izvjestitelj:  Tonko Bogovac.

/Član Vijeća Matej Mišić izašao u 20.13/ušao u 20.18./

/Članica Vijeća Sandra Kapetanović Bitići izašla u 20.14/

Nakon rasprave, članovi Vijeća su glasovali te jednoglasno ( 17 „za“ ) donijeli

Z A K L J U Č A K

o davanju mišljenja na prijedlog o oslikavanju

građevnih elemenata na platou Mamutice


1. Vijeće Gradske četvrti Novi Zagreb – istok daje pozitivno mišljenje na prijedlog o oslikavanju građevnih elemenata na platou Mamutice.

           2. Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet i Gradskom uredu za mjesnu samoupravu.

Ad 15. Pitanja, prijedlozi i obavijesti

Član Vijeća Davor Matković dali se može dobiti godišnji izvještaj o održavanju od strane Podružnica Zagrebačkog holdinga.

Predsjednik Vijeća Tonko Bogovac odgovara da predsjednici/ce Mjesnih odbora dobivaju tjedne Operativni planovi od strane Podružnica Zagrebačkog holdinga, kako bi imali uvid u lokacije koje se namjeravaju održavati u tom periodu. Ukoliko to i članovi Vijeća Gradske četvrti žele, mogu se dostaviti i njima.

Član Vijeća Zvonimir Rukavina postavlja pitanje da li se mogu dobiti datumi održavanja sjednica vijeća mjesnih odbora na email kao u prošlom sazivu.
Predsjednik Vijeća Tonko Bogovac odgovara da se sjednice vijeća mjesnih odbora javno objavljuju na službene stranice Grada Zagreba. Kada se formira Poziv za sjednicu mjesnog odbora, može se poslati na obavijest svim članovima Vijeća Gradske četvrti Novi Zagreb – istok.
Članica Vijeća Sandra Kapetanović Bitići moli da se uputi dopis prema Vodoopskrbi i odvodnji, vezano uz lokaciju Trg I. Meštrovića 8a i šaht koji nije dobro pričvršćen i lupa. Traži da se isti sanira. 

Predsjednik Vijeća Tonko Bogovac odgovara da se može poslati upit o navedenoj problematici prema VIO-u.

Član Vijeća Matej Mišić moli predsjednika da u ime Vijeća pošalje dopis prema nadležnom Gradskom uredu, vezano uz zelenu zgradu i okoliš u Utrinama koja se ne održava i stoji tako zapuštena već dugo vremena.
Član Vijeća Zvonimir Rukavina predlaže da se ta točka uvrsti za sljedeću sjednicu Vijeća i donese zaključak.

Budući da nitko više ne traži riječ, predsjednik konstatira da je dnevni red iscrpljen i zaključuje . sjednicu Vijeća Gradske četvrti Novi Zagreb –istok.
Dovršeno u 20.35 sati.

Zapisnik izradio:

Mateo Peša
KLASA: 026-03/21-01/63
URBROJ: 251-06-11-9/001-21-02
Zagreb, 27. rujna 2021.

Predsjednik

Vijeća Gradske četvrti
Novi Zagreb - istok   

         Tonko Bogovac
